Vendée Globe

O Vendée Globe o l'é unna regatta de veia in solitäio ch'a fa o gio do mondo, tegnua ògni quattro anni. Segondo o regolamento, a-i parteçipanti no l'é permisso d'ormezzâ ò de reçeive de l'ascistensa esterna pe tutta a duâ de l'evento, sotta peña de desqualificaçion. O piggia o nomme da-a çittæ franseise de Les Sables-d'Olonne, un pòrto into departamento da Vendée, de donde o l'incomensa e o finisce tutti i anni. Tra i eventi sportivi de veia, o Vendée Globe o l'é consciderou comme un di ciù avvoxæ, in raxon de abilitæ e de capaçitæ de rexistensa neçessäie pe piggiâghe parte.

 Cammin 
miniatura|350px|O cammin do Vendée Globe

A partensa e l'arrivo en a-o largo da çittæ de Les Sables-d'Olonne. Dòppo a partensa, i parteçipanti navegan verso o sud inte l'Oçeano Atlantico e fan o gio de l'Antartide con lasciâ in sciâ man manciña i trei cappi: o Cappo de Boña Speansa, o Cappo Leeuwin, e o Cappo Horn. In sciâ fin, se remonta verso Les Sables-d'Olonne pe l'Oçeano Paçifico.

Inte çerte ediçioin da regatta l'é stæto azzonto de böe pe creâ di ponti de tranxito obrigatöi, sovente pe no permette a-e imbarcaçioin d'anâ tròppo à sud (o quæ o comporta o reisego d'incontrâ di iceberg).

 Vinçitoî 
Feua da-a segonda ediçion, o vinçitô de ciascheduña ediçion o l'à stabilio un neuvo record de tempo.

 Ediçion  Annâ  Vinçitô  Naçionalitæ  Nomme da barca  Tempo 1a  1989–1990  Titouan Lamazou  Franseise  Écureuil d'Aquitaine II  109 g 08 o 47 men 55 s 2a  1992–1993  Alain Gautier  Franseise  Bagages Superior  110 g 02 o 22 men 35 s 3a  1996–1997  Christophe Auguin  Franseise  Geodis  105 g 20 o 31 men 23 s 4a  2000–2001  Michel Desjoyeaux  Franseise  PRB 3  093 g 03 o 57 men 32 s 5a  2004–2005  Vincent Riou  Franseise  PRB 3  087 g 10 o 47 men 55 s 6a  2008–2009  Michel Desjoyeaux Franseise  Foncia  084 g 03 o 09 men 08 s 7a  2012–2013  François Gabart  Franseise  Macif  078 g 02 o 16 men 40 s 8a  2016–2017 Armel Le Cléac'h  Franseise Banque Populaire VIII 074 g 03 o 35 men 46 s
 Figue 

 Atri progetti 

Categorîa:Mainaja
Categorîa:Sport
Categorîa:Fransa